แนะนำลูกแมวให้รู้จักบ้านหลังใหม่ แนะนำลูกแมวใหม่กับแมวตัวเดิมที่มีอยู่ ช่วยแม่แมวจัดการกับการแยกครอก ให้ลูกแมวหย่านม
จัดเตรียมล่วงหน้านำผ้าขนหนูหรือผ้าห่มที่ปูให้ลูกแมวนอนจากบ้านเก่ามาใช้ การได้รับกลิ่นที่คุ้นเคยจะช่วยให้การปรับตัวเป็นไปได้ง่ายขึ้น ใช้ผ้าห่มหรือผ้าขนหนูนี้มาใช้ในกรงระหว่างนำออกจากบ้านและทิ้งไว้ให้ลูกแมวได้นอนในนั้น กรงจะทำให้ลูกแมวปลอดภัยและช่วยให้รู้สึกปลอดภัยขึ้น ให้ปูผ้าขนหนูในกรงเพื่อความอบอุ่นและช่วยซับปัสสาวะหากลูกแมวเผลอปล่อยออกมา อย่าใช้กรงของสัตว์ชนิดอื่น เพราะกลิ่นของสัตว์อื่นจะทำให้ลูกแมวเครียด จัดเตรียมพื้นที่เล็กๆ เป็นของตัวเองให้ลูกแมว มันควรจะเงียบและไม่เกะกะขวางทาง พื้นที่นั้นควรมีที่นอน น้ำ อาหารแมว กระบะทราย เสาสำหรับลับเล็บ และของเล่นที่ปลอดภัย  ไม่ว่าคุณจะใช้กล่องกระดาษหรือที่นอนที่ซื้อจากร้านขายสัตว์เลี้ยง ให้ลองนำเสื้อกล้ามเก่าๆ ของคุณมาปูรอง เผื่อลูกแมวจะคุ้นชินกับกลิ่นของคุณ ให้แน่ใจว่าห้องหรือพื้นที่นั้นมีสถานที่ให้หลบซ่อน ถ้าเกิดไม่มีเฟอร์นิเจอร์ให้แอบซ่อนข้างหลัง ก็ใช้กล่องกระดาษในห้องมาตัดเป็นรูที่ลูกแมวสามารถมุดเข้าไปได้ วางกรงไว้ในห้อง เปิดประตู และให้ลูกแมวออกมาเมื่อพร้อม ทิ้งกรงไว้ในห้องเผื่อเป็นจุดหลบซ่อนตัวอีกจุดหนึ่ง คุณอาจจะอยากอุ้มลูกแมวมาลูบเล่นอยู่เรื่อยๆ ห้ามทำเช่นนั้น ลูกแมวจำเป็นต้องใช้เวลาในการปรับตัวให้เข้ากับสภาพแวดล้อมใหม่ๆ รวมไปถึงผู้คนด้วยเช่นกัน แนะนำสมาชิกในบ้านทีละคน และอย่าเร่ง ให้ลูกแมวเข้ามาหาคุณเอง  ให้แน่ใจว่าได้สอนเด็กเล็กในบ้านให้รู้จักวิธีการเล่นกับลูกแมวอย่างถูกต้อง รวมไปถึงวิธีการอุ้มที่ปลอดภัย อย่าปล่อยให้เด็กอายุต่ำกว่า 5 ขวบเล่นกับลูกแมว มันไม่ปลอดภัยสำหรับแมว เมื่อลูกแมวได้กิน ดื่มน้ำและใช้กระบะทรายขับถ่ายเป็นประจำแล้ว นั่นเป็นสัญญาณว่ามันรู้สึกปรับตัวกับห้องได้ดี คุณก็สามารถเริ่มแนะนำให้มันรู้จักส่วนอื่นของบ้านโดยทำครั้งละห้อง วางลูกแมวในกรงที่เปิดประตูไว้ภายในห้องนั้นแล้วปล่อยให้มันได้ออกสำรวจด้วยตัวเอง หลังจากปล่อยให้สำรวจ นำลูกแมวกลับมาที่รังนอนของมันอย่างน้อยสักสองสามชั่วโมงก่อนไปสำรวจห้องใหม่ หากลูกแมวปีนป่ายข้าวของเครื่องใช้ อย่างเช่นตู้หนังสือ เตียง ซึ่งคุณไม่ต้องการให้มันทำเช่นนั้น ก็ให้อุ้มกลับมาวางที่พื้น ถ้าคุณทำเช่นนี้ตั้งแต่วันแรก คุณจะไม่เจอความยุ่งยากเท่าไหร่สำหรับการจำกัดขอบเขตให้ลูกแมว การให้อาหารที่ลูกแมวคุ้นเคยเป็นส่วนหนึ่งของการอำนวยความสะดวกและยังเลี่ยงการปวดท้องที่อาจเกิดจากแบคทีเรียในกระเพาะที่ต้องปรับตัวกับอาหารชนิดใหม่ วางแผนล่วงหน้าและสอบถามคนที่คุณซื้อลูกแมวมาว่าเขาให้อาหารชนิดใดแก่พวกมัน เพื่อคุณจะได้เตรียมอาหารเหล่านั้นไว้พร้อมเวลานำลูกแมวมาที่บ้าน แมวจะผลิตฟีโรโมนที่ใบหน้าซึ่งมันจะใช้ถูกับสิ่งของต่างๆที่พวกมันรู้ว่าปลอดภัย อย่างที่นอนของมัน เก้าอี้หรือแม้กระทั่งขาของคุณ มันมีเครื่องพ่นฟีโรโมนแบบเสียบปลั๊กที่จะปล่อยฟีโรโมนเหล่านี้ในแบบสังเคราะห์ขึ้น มันจะช่วยทำให้แมวรู้ว่าพวกมันอยู่ในสภาพแวดล้อมที่ปลอดภัย เครื่องพ่นจะพ่นได้นานราว 30 วัน ซึ่งมากพอที่จะทำให้แมวรู้สึกสบายจนกว่าจะปรับตัวเข้ากับสภาพแวดล้อมใหม่นี้ได้ เครื่องพ่นฟีโรโมนชนิดที่แพร่หลายที่สุดคือ Feliway มันมีทั้งแบบสเปรย์หรือเป็นแบบอุปกรณ์ที่คุณใช้เสียบกับผนังและจะปล่อยฟีโรโมนออกมาโดยอัตโนมัติ ถ้าลูกแมวได้รับการฝึกเข้าสังคมมาอย่างถูกต้องและนำมาบ้านใหม่ในช่วงอายุระหว่าง 12 และ 13 สัปดาห์ มันจะสามารถปรับตัวเข้ากับบ้านใหม่ได้ง่าย อย่างไรก็ดี หากมีแมวตัวอื่นอาศัยอยู่ในบ้านอยู่ก่อนแล้ว คุณควรแนะนำแมวสองตัวให้คุ้นเคยกันอย่างช้าๆ นี่จะทำให้แมวตัวเก่ามีโอกาสได้ตระหนักว่ามีแมวอีกตัวอยู่ในถิ่นของมันในแบบไม่ได้มาท้าทาย ด้วยมันไม่ได้มาแข่งขันแย่งอาหารหรือจุดที่ชอบใช้นอน (พูดง่ายๆ คือทรัพยากรของมันนั่นเอง) แมวของคุณอาจดมกลิ่นของอีกฝ่ายจากใต้ประตูห้องลูกแมวใหม่ คุณยังอาจสลับผ้ารองนอนระหว่างแมวสองตัวนี้เพื่อที่พวกมันจะคุ้นเคยกับกลิ่นของอีกฝ่าย มันยังช่วยขีดเส้นแมวตัวหนึ่ง แล้วค่อยให้อีกตัวมาผสมกลิ่นเคล้ากัน ให้แน่ใจว่าได้เพิ่มความใส่ใจแก่แมวตัวเก่ามากขึ้นเพื่อลดความกังวลของมัน หากคุณเมินเฉยต่อมันและทุ่มความสนใจไปแต่ที่ลูกแมว มันจะเกิดปัญหาขึ้นได้ มันจะทำให้แมวแต่ละตัวเชื่อมโยงกลิ่นของอีกตัวกับอะไรดีๆ: อาหารนั่นเอง ในระหว่างที่ทำการแนะนำลูกแมวไปยังส่วนอื่นๆ ของบ้าน ให้นำแมวตัวเก่ามาอยู่ในห้องลูกแมว นี่จะช่วยให้แมวทั้งคู่ได้สำรวจกลิ่นของอีกฝ่ายในพื้นที่ใหม่ วางแนวกั้นระหว่างแมวสองตัวหรือให้ลูกแมวอยู่ในกรงเพื่อที่มันจะไม่ข่วนหรือกระโดดใส่แมวตัวเก่าที่อาจมองการทำเช่นนี้เป็นการดูหมิ่น ปล่อยให้พวกมันสร้างความคุ้นเคยโดยการดมและแตะจมูกผ่านทางตะแกรงข้างกรง รอจนแมวตัวเก่ารู้สึกถึงการไม่มีอะไรแตกต่างจากเดิมและแค่เดินจากไป นี่เป็นสัญญาณว่ามันยอมรับในลูกแมวตัวนั้นแล้ว หากแมวทั้งคู่แสดงสัญญาณของความเป็นปรปักษ์กันอย่างรุนแรง เช่น ส่งเสียงฟ่อ พยายามจะข่วนหรือกัดอีกฝ่าย ให้ใช้เวลาเพิ่มอีกสองสามวันให้พวกมันได้ทำความคุ้นเคยกับการปรากฏตัวของอีกฝ่ายก่อนจะนำมาอยู่ในห้องเดียวกันอีกครั้ง ในตอนแรก ให้วางชามคนละฟากของห้อง แล้วค่อยๆ ขยับใกล้กันมากขึ้น ความคิดในที่นี้คือให้แมวทั้งสองได้เชื่อมการมีอยู่ของอีกฝ่ายกับประสบการณ์เชิงบวกของการกินอาหาร พอแมวตัวเก่ายอมรับในลูกแมว คุณสามารถปล่อยลูกแมวให้ไปไหนมาไหนทั่วบ้านได้โดยอิสระ อย่างไรก็ตาม ยังคงจำเป็นต้องจับตามองลูกแมวไว้ โดยเฉพาะเวลามีแมวตัวเก่าอยู่ใกล้ๆ ถ้าลูกแมวเริ่มเล่นหยอกเย้าจนเริ่มทำให้แมวตัวเก่าหงุดหงิด ให้คว้าลูกแมวไปอยู่อีกห้องหนึ่งเพื่อที่แมวตัวเก่าจะยังได้รับเอกสิทธิ์ในถิ่นเดิมของมัน จะดีกว่าถ้าให้น้ำนมแม่แมวได้ค่อยๆ หมดลง ถ้าคุณนำลูกแมวออกมาทั้งหมดในคราวเดียว ต่อมน้ำนมของแม่แมวอาจมีอาการเต้านมคัดที่สร้างความเจ็บปวดได้ขึ้นมา กลิ่นที่ยังอบอวลของลูกแมวอาจทำให้แม่แมวหวนคิดถึงลูกๆ และอาจอยากตรวจดูลูก เธอเลยอาจจะเดินตระเวณไปรอบบ้านมองหาลูกน้อย พอแยกลูกแมวไปบ้านใหม่แล้ว ทางที่ดีจึงควรเอาทุกอย่างที่ติดกลิ่นของพวกมันออกและปูที่รองนอนแก่แม่แมวใหม่ เมื่อกลิ่นค่อยๆ จางหายไปจากสภาพแวดล้อม สัญชาติญานที่จะออกตามหาของแม่แมวก็พลอยลดตามไป และเธอจะกลับมาใช้ชีวิตตามปกติอีกครั้ง ธรรมชาติออกแบบมาให้แม่แมวมอบอิสระให้กับลูกเพื่อที่จะเอาชีวิตรอดได้ ตามกระบวนการนี้แม่แมวจะเริ่มห่างออกจากลูกแมวเพื่อให้พวกมันยืนได้ด้วยอุ้งเท้าของตนเอง การแยกบ้านลูกแมวจึงเป็นแค่การเร่งกระบวนการนี้เท่านั้น ตราบเท่าที่ลูกแมวโตพอจะแยกออกไป (สมควรอยู่ที่ 12-13 สัปดาห์) และกลิ่นก็ถูกกำจัดออกไปหมด แม่แมวมักจะแสดงอาการกังวลเพียงวันสองวันก่อนจะกลับมาใช้ชีวิตตามปกติ ลูกแมวจำเป็นต้องหย่านมแม่และมากินอาหารแข็งก่อนจะนำไปเลี้ยงเพื่อสุขภาพและเพื่อหลีกเลี่ยงพฤติกรรมแย่ๆ อย่างเช่น “การดูดเส้นด้าย” ซึ่งแมวจะเคี้ยวและดูดของจำพวกผ้า แม่แมวจะเริ่มหยุดให้นมลูกเอง ปกติมักอยู่ในราว 8-10 สัปดาห์ ถ้าคุณคิดจะเลี้ยงลูกแมวตั้งแต่ก่อนหน้านั้น คุณจำต้องเร่งกระบวนการหย่านม: ใน 4 สัปดาห์ คุณสามารถเริ่มแยกลูกแมวออกมาอยู่เองนานทีละสองสามชั่วโมง นำลูกแมวมาอยู่ในพื้นที่ที่มีกระบะทรายแมว ถ้วยอาหารและน้ำเป็นของตนเอง ให้ใช้นิ้วจุ่มลงไปในชามนม ลูกแมวจะพยายามดูดนิ้วมือคุณ แต่จะพบ (โดยสัญชาตญาน) ว่าเลียนิ้วจะง่ายกว่าดูด อย่าให้นมวัวแก่ลูกแมว เพราะมันอาจมีผลต่อระบบย่อยอาหาร พอลูกแมวสามารถเลียนมได้ ก็ถึงเวลาแนะนำอาหารแข็งที่ทำให้แฉะ คุณอาจจะเริ่มจากให้อาหารเหลวแบบข้าวต้มอย่างต่อเนื่อง และค่อยๆ ลดความแฉะออกไปช้าๆ จนกระทั่งเมื่ออายุได้ 8-10 สัปดาห์ ลูกแมวจะกินอาหารแห้งได้  จะทำอาหารแมวแบบข้าวต้ม ให้ผสมอาหารแมวแห้งหรือชนิดกระป๋องกับนมผงชนิดชงจนกระทั่งมันข้นในระดับข้าวโอ๊ต ในแต่ละวัน ค่อยๆ ลดปริมาณนมผงลงจนกระทั่งในสัปดาห์ที่ 6 อาหารจะแฉะเพียงเล็กน้อยเท่านั้น ในช่วงระหว่างสัปดาห์ที่ 8 กับ 10 ลูกแมวควรจะกินอาหารแห้งได้แล้ว
ใช้ผ้าปูนอนจากบ้านเก่าของลูกแมว. นำลูกแมวมาบ้านใหม่ในกรง. สร้างรังนอนที่ปลอดภัยแข็งแรงให้ลูกแมว. ปล่อยให้ลูกแมวได้สำรวจตรวจตรารังตามใจมัน. จำกัดการเล่นโต้ตอบกับลูกแมวในช่วงสัปดาห์แรก. แนะนำลูกแมวให้รู้จักบ้านคุณหลังจากที่มันคุ้นเคยกับรังนอนแล้ว. ยังคงให้อาหารแก่ลูกแมวแบบเดียวกับที่ให้ตอนหย่านมเพื่อหลีกเลี่ยงการเกิดปัญหาด้านสุขภาพในระหว่างย้ายบ้าน. ลองพิจารณาการใช้เครื่องพ่นฟีโรโมนแบบเสียบปลั๊กเพื่อลดความกังวลของลูกแมว. ค่อยๆ แนะนำลูกแมวกับแมวที่อยู่ในบ้านอยู่แล้ว. จัดเตรียมรังนอนของลูกแมวในบริเวณที่แมวตัวที่อยู่เดิมไม่ค่อยได้ใช้. แนะนำด้วยกลิ่นก่อน. ให้อาหารแมวทั้งสองฟากของประตูห้องลูกแมวใหม่. ให้แมวได้สลับที่กันเมื่อลูกแมวปรับตัวกับรังนอนใหม่ได้แล้ว. ให้แมวทั้งสองมาเจอกันเมื่อลูกแมวปรับตัวในบ้านใหม่ได้สบายแล้ว. ลองให้อาหารแมวทั้งคู่ด้วยกันถ้ามันเข้ากันไม่ได้. แยกลูกแมวออกจากแมวอีกตัวถ้าลูกแมวดูมีความกระตือรือล้นมากไปสักหน่อย. อย่าแยกลูกแมวทั้งหมดออกมาจากแม่แมวในคราวเดียว. เอาทุกอย่างที่ติดกลิ่นของลูกแมวออก. รู้ว่าแม่แมวจะฟื้นตัวจากการถูกจับแยกนี้ได้เร็ว. เริ่มให้ลูกแมวหย่านมแม่ตอนอายุประมาณ 4 สัปดาห์. แยกลูกแมวจากแม่แมว. สอนลูกแมวให้เลียน้ำนมโดยใช้นมผงชนิดชงสำหรับลูกแมวในชามตื้น. เริ่มให้อาหารแข็ง.
https://www.wikihow.com/Separate-Kittens-from-a-Mother-Cat-for-Adoption https://www.wikihow.com/Separate-Kittens-from-a-Mother-Cat-for-Adoption https://www.wikihow.com/Separate-Kittens-from-a-Mother-Cat-for-Adoption https://www.wikihow.com/Separate-Kittens-from-a-Mother-Cat-for-Adoption
Introducing the Kitten to Its New Home Introducing Your New Kitten to Your Old Cat Helping the Mother Cat Manage Separation Weaning a Kitten